Document ID: 32012R0899

REGULAMENTUL (UE) NR. 899/2012 AL COMISIEI
din 21 septembrie 2012
de modificare a anexelor II și III la Regulamentul (CE) nr. 396/2005 al Parlamentului European și al Consiliului în ceea ce privește stabilirea limitelor maxime de reziduuri de acefat, alaclor, anilazină, azociclotin, benfuracarb, butilat, captafol, carbaril, carbofuran, carbosulfan, clorfenapir, clortal-dimetil, clortiamid, cihexatin, diazinon, diclobenil, dicofol, dimetipin, diniconazol, disulfoton, fenitrotion, flufenzin, furatiocarb, hexaconazol, lactofen, mepronil, metamidofos, metopren, monocrotofos, monuron, oxicarboxin, oxidemeton-metil, paration-metil, forat, fosalon, procimidon, profenofos, propaclor, quinclorac, quintozen, tolilfluanid, triclorfon, tridemorf și trifluralin în sau pe anumite produse și de modificare a regulamentului menționat anterior prin stabilirea anexei V care prezintă lista valorilor implicite
(Text cu relevanță pentru SEE)
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (1), în special articolul 14 alineatul (1) litera (a), coroborat cu articolul 17 și articolul 18 alineatul (1) litera (b),
întrucât:
(1)
Limitele maxime de reziduuri (LMR) pentru acefat, azociclotin, benfuracarb, captafol, carbaril, carbofuran, carbosulfan, clorfenapir, cihexatin, diazinon, dicofol, disulfoton, fenitrotion, furatiocarb, hexaconazol, metamidofos, monocrotofos, oxidemeton-metil, paration-metil, forat, procimidon, profenofos, quintozen, tolilfluanid și tridemorf au fost stabilite în anexa II și partea B din anexa III la Regulamentul (CE) nr. 396/2005. LMR-urile pentru alaclor, anilazină, butilat, clortal-dimetil, clortiamid, diclobenil, dimetipin, diniconazol, flufenzin, lactofen, mepronil, metopren, monuron, oxicarboxin, fosalon, propaclor, quinclorac, triclorfon și trifluralin au fost stabilite în partea A din anexa III la Regulamentul (CE) nr. 396/2005.
(2)
Autoritatea Europeană pentru Siguranța Alimentară (denumită în continuare „autoritatea”) a emis avize motivate privind LMR-urile existente pentru dicofol și propaclor în conformitate cu articolul 12 alineatul (1) din Regulamentul (CE) nr. 396/2005, examinând în special riscurile pentru consumatori și, după caz, pentru animale. Avizele au fost transmise Comisiei și statelor membre și puse la dispoziția publicului.
(3)
În avizul său din 22 august 2011 (2) referitor la dicofol, autoritatea nu recomandă nici înscrierea substanței active menționate în anexa IV la Regulamentul (CE) nr. 396/2005, nici includerea LMR-urilor stabilite de CODEX (CXL-uri) în anexa II la regulamentul respectiv. Cu toate acestea, CXL-urile pe pepeni, semințe de bumbac, ceai, hamei și carnea de pasăre au fost considerate acceptabile în ceea ce privește siguranța consumatorilor și ar trebui, prin urmare, să nu fie eliminate din Regulamentul (CE) nr. 396/2005. Toate celelalte LMR-uri ar trebui reduse la limita de detecție (LOD) relevantă.
(4)
În avizul său din 28 iulie 2011 (3) referitor la propaclor, autoritatea nu recomandă înscrierea substanței active menționate în anexa IV la Regulamentul (CE) nr. 396/2005. Prin urmare, toate LMR-urile ar trebui reduse la LOD relevantă.
(5)
Toate autorizațiile existente pentru produsele de protecție a plantelor care conțin substanțele active menționate în considerentul 1 au fost revocate. În conformitate cu articolul 17 din Regulamentul (CE) nr. 396/2005 coroborat cu articolul 14 alineatul (1) litera (a), LMR-urile stabilite pentru substanțele active respective în anexele II și III ar trebui prin urmare eliminate. Aceasta nu ar trebui să se aplice LMR-urilor care corespund unor CXL-uri bazate pe utilizări din țări terțe, cu condiția ca aceste CXL-uri să fie acceptabile în ceea ce privește siguranța consumatorilor. Aceasta nu ar trebui să se aplice nici în cazurile în care LMR-urile au fost stabilite în mod expres ca toleranță la importuri.
(6)
Cu privire la carbaril, carbosulfan și profenofos, Comisia Codex Alimentarius a adoptat CXL-uri pentru condimente (fructe și bace) la 9 iulie 2011 (4). Aceste CXL-uri sunt sigure pentru consumatorii din UE și, prin urmare, ar trebui incluse în Regulamentul (CE) nr. 396/2005 (5).
(7)
Comisia a consultat laboratoarele de referință ale Uniunii Europene pentru reziduurile de pesticide în ceea ce privește necesitatea de a adapta anumite LOD-uri. În ceea ce privește mai multe substanțe, laboratoarele au concluzionat că, pentru anumite produse, progresul tehnic permite stabilirea unor LOD-uri mai mici. Pentru substanțele active în cazul cărora toate LMR-urile ar trebui reduse la LOD relevantă, ar trebui stabilite și enumerate în anexa V valori implicite în conformitate cu articolul 18 alineatul (1) litera (b) din Regulamentul (CE) nr. 396/2005.
(8)
Prin urmare, Regulamentul (CE) nr. 396/2005 ar trebui modificat în consecință.
(9)
Pentru a permite comercializarea, prelucrarea și consumul produselor în condiții normale, regulamentul prevede o măsură tranzitorie pentru produsele care au fost produse legal înainte de modificarea LMR-urilor și pentru care modelul autorității pentru evaluarea riscurilor acute și cronice (6) arată că se menține un nivel ridicat al protecției consumatorilor.
(10)
Înainte ca LMR-urile modificate să devină aplicabile, ar trebui acordat un termen rezonabil pentru a permite statelor membre, țărilor terțe și operatorilor din industria alimentară să se pregătească pentru îndeplinirea noilor cerințe care vor rezulta din modificarea LMR-urilor.
(11)
Partenerii comerciali ai Uniunii au fost consultați cu privire la noile LMR-uri prin intermediul Organizației Mondiale a Comerțului, iar observațiile lor au fost luate în considerare.
(12)
Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European și a Consiliului,
ADOPTĂ PREZENTUL REGULAMENT:
Articolul 1
Anexele II și III la Regulamentul (CE) nr. 396/2005 se modifică, iar anexa V se stabilește în conformitate cu anexa la prezentul regulament.
Articolul 2
În ceea ce privește substanțele active și produsele enumerate în lista de mai jos, Regulamentul (CE) nr. 396/2005 astfel cum era formulat înainte de modificarea adusă prin prezentul regulament continuă să se aplice produselor care au fost produse legal înainte de 26 aprilie 2013:
1.
acefat: toate produsele;
2.
azociclotin și cihexatin: toate produsele;
3.
benfuracarb: toate produsele;
4.
carbaril: toate produsele, cu excepția tomatelor (proaspete sau congelate), ierbii-grase, orezului și măslinelor de masă;
5.
carbosulfan: toate produsele, cu excepția morcovilor (proaspeți sau congelați), cartofilor, pepenilor și laptelui;
6.
clorfenapir: toate produsele;
7.
clortal-dimetil: toate produsele;
8.
diazinon: toate produsele, cu excepția ananasului (proaspăt sau congelat), verzei cu căpățână și sfeclei de zahăr;
9.
diclobenil: toate produsele;
10.
dicofol: toate produsele, cu excepția citricelor, tomatelor și strugurilor de vin;
11.
dimetipin: toate produsele;
12.
diniconazol: toate produsele;
13.
disulfoton: toate produsele, cu excepția grâului;
14.
fenitrotion: toate produsele;
15.
furatiocarb: toate produsele, cu excepția cartofilor și pepenilor;
16.
metamidofos: toate produsele;
17.
metopren: toate produsele;
18.
monocrotofos: toate produsele;
19.
oxidemeton-metil: toate produsele;
20.
paration-metil: toate produsele;
21.
forat: arahide;
22.
fosalon: toate produsele;
23.
procimidon: toate produsele;
24.
profenofos: toate produsele;
25.
quintozen: toate produsele;
26.
tolilfluanid: toate produsele, cu excepția salatei verzi și a altor salate similare, inclusiv din genul Brassica;
27.
triclorfon: toate produsele;
28.
trifluralin: toate produsele.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică însă începând cu 26 aprilie 2013, cu excepția substanței carbaril în fructe și bace cu codul numărul 0820000, aparținând categoriei condimentelor.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 21 septembrie 2012.

Labels: 17
20
0
3
6